Document ID: 31994R0394

ΚΑΝΟΝΙΣΜΟΣ (ΕΚ) αριθ. 394/94 ΤΗΣ ΕΠΙΤΡΟΠΗΣ της 23ης Φεβρουαρίου 1994 για την τροποποίηση του κανονισμού (ΕΚ) αριθ. 266/94 για τη θέσπιση, για το έτος 1994, των λεπτομερειών εφαρμογής του καθεστώτος εισαγωγής βοείων κρεάτων το οποίο προβλέπεται στη διμερή γεωργική συμφωνία μεταξύ της Κοινότητας και της Σουηδίας (Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1108/93 του Συμβουλίου της 4ης Μαΐου 1993 σχετικά με ορισμένες λεπτομέρειες εφαρμογής γεωργικών συμφωνιών που συνήφθησαν μεταξύ της Κοινότητας, αφενός, και της Αυστρίας, της Φινλανδίας, της Ισλανδίας, της Νορβηγίας και της Σουηδίας, αφετέρου (1), και ιδίως το άρθρο 1,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (2), όπως τροποποιήθηκε τελευταία από τον κανονισμό (ΕΚ) αριθ. 3611/93 (3), και ιδίως το άρθρο 15 παράγραφος 2,
Εκτιμώντας:
ότι το άρθρο 5 παράγραφος 4 του κανονισμού (ΕΚ) αριθ. 266/94 της Επιτροπής (4), λόγω λάθους, αναφέρεται σε ανύπαρκτες διατάξεις και, συνεπώς, θα πρέπει να διορθωθεί η εν λόγω αναφορά-
ότι οι αιτήσεις για τη χορήγηση πιστοποιητικών μπορούν να κατατεθούν ήδη από τις 15 Φεβρουαρίου 1994 και, συνεπώς, θα πρέπει να αρχίσει να ισχύει ο κανονισμός αυτός το ταχύτερο δυνατόν-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 5 παράγραφος 4 του κανονισμού (ΕΚ) αριθ. 266/94 αντικαθίσταται από το ακόλουθο κείμενο:
"4. Κατά παρέκκλιση από τα άρθρα 4 και 6 του κανονισμού (ΕΟΚ) αριθ. 2377/80, η σχετική εγγύηση για τα πιστοποιητικά εισαγωγής καθορίζεται σε 10 Ecu ανά 100 χιλιόγραμμα βάρους προϊόντος και η περίοδος ισχύος των πιστοποιητικών που εκδίδονται βάσει του άρθρου 4 παράγραφος 5 τέταρτη περίπτωση του παρόντος κανονισμού λήγει στις 31 Δεκεμβρίου 1994."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 15 Φεβρουαρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Φεβρουαρίου 1994.

Labels: 18
3
17
5